אלזה מורנטה

אֶלְזָה מוֹרַנְטֶה (באיטלקית: Elsa Morante; 18 באוגוסט 1912 – 25 בנובמבר 1985) הייתה סופרת יהודייה-איטלקייה נודעת. בין ספריה הנודעים, הרומן ההיסטורי "אלה תולדות". מורנטה נולדה ברומא, לפְרַנְצֶ'סְקוֹ לוֹ מוֹנָאקוֹ ולאִירְמָה פּוֹגִ'יבּוֹנְזִי (מורה יהודייה ממודנה שהייתה נשואה באותה עת לאוּגוּסטוֹ מורנטה - מחנך ופקיד עירוני). היא החלה ללמוד בבית ספר רק בגיל עשר ולאחר שסיימה בהצלחה את בית הספר התיכון, בגיל 18 בערך, החלה ללמוד באוניברסיטה בפקולטה למדעי הרוח. היא הפסיקה את לימודיה עקב קשיים כלכליים והחלה להתפרנס משיעורים פרטיים. בשנת 1936 הכירה את הסופר אלברטו מורביה, ונישאה לו בשנת 1941. דרכו פגשה רבים מההוגים ומהסופרים האיטלקים בני התקופה. היא החלה לכתוב סיפורים קצרים, שהופיעו בכתבי עת שונים. ספרה הראשון, "המשחק הסודי" (Il Gioco Segreto), שיצא לאור בשנת 1941 היה קובץ של אחדים מסיפורים אלה. בשנת 1942 פרסמה ספר ילדים בשם "הרפתקאותיה הנהדרות של קאתרי בעלת הצמה הדקה" (Le Bellissime Avventure di Caterì Dalla Trecciolina). הספר יצא לאור במהדורה חדשה בשנת 1959 בשם Le Straordinarie Avventure di Caterina. בשלהי מלחמת העולם השנייה נחשב מורביה כאנטי-פשיסט, והזוג נמלט לאזור קאסינו שבדרום איטליה. אזור זה מופיע ברבים מהספרים שכתבה לאחר מכן. היא החלה לתרגם את יצירותיה של קתרין מנספילד, שהשפעתה ניכרת ביצירתה של מורנטה לאחר מכן. בשנת 1947, בסיועה של נטליה גינצבורג, מסרה למו"ל את הרומן הראשון שלה, "כזב וכישוף" (Menzogna e sortilegio), והוא יצא לאור ב-1948. הרומן מתרחש בסיציליה של סוף המאה ה-19 ותחילת המאה ה-20. לאחר המלחמה פגשו מורנטה ומורביה את המתרגם האמריקאי ויליאם ויבר, שסייע להם להגיע לקהל אמריקאי. הספר "כזב וכישוף" תורגם לאנגלית ויצא לאור בארצות הברית בשנת 1951. בשנת 1957 יצא לאור הרומן "האי של ארתורו" (L'Isola di Arturo), עליו זכתה בפרס הספרותי האיטלקי הבכיר פרס סְטְרֶגָה (Premio Strega), המקביל לפרס מאן בוקר בשפה האנגלית. בשנת 1958 יצא לאור קובץ שיריה, בספר בשם "אליבי" (Alibi). מורנטה ומורביה נפרדו בשנת 1961. בשנת 1963 יצא לאור קובץ הסיפורים "הרדיד האנדלוסי" (Lo Scialle Andaluso). בשנת 1968 יצא לאור ספרה "העולם שנושע על ידי הילדים" (Il Mondo Salvato dai Ragazzini) - אוסף שירים ופזמונים לילדים. בשנת 1974 פורסם ספרה הנודע ביותר, "אלה תולדות" (La Storia - "ההיסטוריה"), רומן היסטורי העוסק ברומא במהלך מלחמת העולם השנייה. "ארצ'לי" (Aracoeli), שיצא לאור ב-1982, הוא הרומן האחרון שפרסמה מורנטה. לאחר כתיבתו אמרה בריאיון נדיר: "בת שישים נראיתי כבת 35, ואז לפתע גרם לי "ארצ'לי", שאותו כתבתי במשך שנים מבלי לזוז משולחן הכתיבה, מבלי לצאת החוצה, להזדקן בבת אחת...". לאחר ששברה את עצם הירך הידרדר מצב בריאותה, והיא הייתה מרותקת למיטתה. ב-1983 ניסתה להתאבד בהרעלת גז. היא אושפזה בבית חולים עד מותה ב-25 בנובמבר 1985. אלזה מורנטה היא אחת הסופרות הידועות בעולם, ובאיטליה מוענק "פרס אלזה מורנטה" מדי שנה. חמישה מספריה של מורנטה תורגמו לעברית: כזב וכישוף, רומן (Menzogna e sortilegio, 1947), תרגום ואחרית-דבר מרים שוסטרמן-פדובנו, הספריה החדשה, 2000 האי של ארתורו, רומאן (L'Isola di Arturo, 1957), תרגמה מרים שוסטרמן, הספריה החדשה, 1997 הרדיד האנדלוסי, נובלה וסיפורים (Lo Scialle Andaluso, 1963), מאיטלקית - אורה איל, תרגום הנובלה - מרים שוסטרמן-פדובאנו, הספריה החדשה, 2004 אלה תולדות (La Storia, 1974), מאיטלקית עמנואל בארי, הספריה החדשה, 1995 ארצ'לי (Aracoeli, 1982), מאיטלקית מרים פדובנו-שוסטרמן, הספריה החדשה, 2003. ספר זה זיכה את מורנטה בפרס מדיסיס לסופר זר לשנת 1984 מרים שוסטרמן-פדובאנו, אחרית דבר לספר "כזב וכישוף", הספריה החדשה, 2000 מרים שוסטרמן-פדובאנו, על הספר - "ארצ'לי", הספריה החדשה, 2003 René de Ceccatty, Elsa Morante: Une vie pour la littérature, Tallandier, 2018 שירלי פינצי לב, הרומן על בֶּפִּי הקטן, באתר "הַמּוּסָךְ - מוסף לספרות" של הספרייה הלאומית, סיפור קצר מאת אלזה מורנטה, מאיטלקית: שירלי פינצי לב, 17 באוגוסט 2022 שירלי פינצי לב, "אהבתך הראשונה לעולם לא תושחת", באתר "הַמּוּסָךְ - מוסף לספרות" של הספרייה הלאומית, הורים וילדים ביצירתה של אלזה מורנטה, 17 באוגוסט 2022 מדיה וקבצים בנושא אלזה מורנטה בוויקישיתוף אלזה מורנטה, ברשת החברתית Goodreads אלזה מורנטה: הכתיבה והחיים, באתר הספריה החדשה פטרישיה ג'יקובס, אלזה מורנטה, באנציקלופדיה לנשים יהודיות (באנגלית) דן לחמן, ארצ´לי / אלזה מורנטה ספרי אלזה מורנטה באתר הספריה החדשה הסיפור על בֶּפִּי הקטן, סיפור קצר של אלזה מורנטה עופרה עופר אורן, הסופרת שכתבה היסטוריה, בבלוג "סופרת ספרים", 22 ביוני 2015 אלון אלטרס, הרומנים הסוערים, המשפחה הקרועה ויצירות המופת: שיחה עם הביוגרף של אלזה מורנטה, באתר הארץ, 28 בינואר 2021 אלזה מורנטה, באתר אנציקלופדיה בריטניקה (באנגלית) אלזה מורנטה (1912-1985), דף שער בספרייה הלאומית דף הספר כזב וכישוף, רומן (Menzogna e sortilegio, 1947), תרגום ואחרית-דבר מרים שוסטרמן-פדובנו, באתר "הספריה החדשה" דף הספר האי של ארתורו, רומאן (L'Isola di Arturo, 1957), תרגמה מרים שוסטרמן, באתר "הספריה החדשה" דף הספר הרדיד האנדלוסי, נובלה וסיפורים (Lo Scialle Andaluso, 1963), מאיטלקית - אורה איל, תרגום הנובלה - מרים שוסטרמן-פדובאנו, באתר "הספריה החדשה" דף הספר אלה תולדות (La Storia, 1974), מאיטלקית עמנואל בארי, באתר "הספריה החדשה" גילי איזיקוביץ, מה קורה כשספר מופת מגיע למסך, באתר הארץ, 6 במאי 2024 דף הספר ארצ'לי (Aracoeli, 1982), מאיטלקית מרים פדובנו-שוסטרמן, באתר "הספריה החדשה"